שיחה:תיכון שמעון בן צבי

message: כמדומני, לאחר קריאת הערך, אין הבדל מהותי בין בית ספר זה לבתי ספר תיכוניים אחרים בישראל. לפי הערך, שמו עלה לכותרות רק (אם כי אני מניח שבעיקר) על רקע פיטורי המנהל. כך יוצא שהעיסוק בפרסונה זו ובמחליפתו תופסים את הפסקה הארוכה בערך. חבל ש(עדיין) אין לנו קווים מנחים לערכים אודות מוסדות חינוך, אולם במצב הנוכחי, לטעמי אין מקום לערך זה באנציקלופדיה. ראוי להסירו בהקדם לאור האפשרות שעלול הוא ליצור פה תקדים לערכים על בתי ספר שאינם גדולים באופן מיוחד, או שאינם בולטים בהישגיהם או באירועים היסטוריים שנקשרו בשמם. מה דעתכם? Ldorfman • שיחה 02:29, 9 באוקטובר 2014 (IDT)
replies: text: למחוק. Liad Malone - שיחה 02:46, 9 באוקטובר 2014 (IDT)
replies: text: :בוודאי שלהשאיר, וחבל שתבנית החשיבות הונחה. הערך אמנם קצר מדי וזקוק להרחבה, אבל החשיבות האנציקלופדית קיימת. ראו לדוגמה: ויקיפדיה:רשימת מועמדים למחיקה/עמי אסף (בית ספר)2, שיחה:קריית החינוך בן גוריון, שיחה:תיכון רבין (כפר סבא) וכן עיינו ב:קטגוריה:בתי ספר תיכוניים בישראל. אחזור על הנימוק העיקרי שלי מאותם הצבעות ודיונים: בית ספר תיכון לא חייב להיות "מיוחד" כדי לקבל ערך, הוא יכול גם להיות "רגיל". כל מוסד חינוכי ציבורי, שברבות השנים הצמיח אלפי בוגרים, נגע והשפיע על חייהם וסייע לעצב את דמותם, זכאי לערך. Lostam - שיחה 06:44, 9 באוקטובר 2014 (IDT)
replies: text: ::עמדתי היא שיש חשיבות אנציקלופדית לערך על כל בית ספר תיכון בישראל שהוא בגודל סביר ויש לו ותק סביר, ובכלל זה, כמובן, גם תיכון שמעון בן צבי בגבעתיים. אני מתקשה לספור כמה פעמים כבר היינו בסרט הזה - Lostam הביא רק מדגם, ויש עוד מקרים. כל הדיונים כללו פחות או יותר את אותם נימוקים, וכל הערכים שרדו.--א 158 - שיחה 17:54, 9 באוקטובר 2014 (IDT)

text: :אם כך, יש בינינו לפחות שניים שחושבים שיש מקום לערך ולפחות שניים הסבורים כי אין לו מקום. האם ניתן לפתוח בהצבעה כבר כעת או שיש להמתין עד תום שבוע מתחילת הדיון (לא ארצה שההצבעה, לאחר שתתקיים, תיפסל או שתופסק מסיבות של חריגה מהנהלים)? Ldorfman • שיחה 04:09, 10 באוקטובר 2014 (IDT)
replies: text: ::יש להמתין שבוע. חבל לפתוח הצבעת מחיקה על נושא שכבר היו לגביו מס' הצבעות מחיקה ודיוני חשיבות. הנושא הוא עקרוני. הבט בקטגוריה שהפניתי אליה, יש שם בתי ספר רבים שאין הבדל מהותי בינם ובין בית הספר הזה. גם אם הערך יימחק איכשהו בהצבעת מחיקה אחת, זה לא משנה את העובדה שהלכה למעשה מקובל לכתוב בוויקיפדיה העברית ערכים על בתי ספר תיכוניים. זכותך כמובן לפתוח את ההצבעה בכל זאת, אבל אני מציע לך לשקול זאת שוב. Lostam - שיחה 06:32, 10 באוקטובר 2014 (IDT)
replies: text: :::בעד, ולאור העבר קשה להאמין שימחקו בהצבעה בית ספר תיכון שקיים כבר כחמישים שנה. נדמה לי שהדיון כבר עבר לבתי ספר יסודיים. נרו יאיר • שיחה • ט"ז בתשרי ה'תשע"ה • 16:29, 10 באוקטובר 2014 (IDT)
replies: text: ::::זה אכן נושא עקרוני. אני מתקשה להבין מדוע לכל בית ספר תיכון יש חשיבות. היתה לגבי זה אי פעם החלטה מסודרת או שזה סתם הפך איכשהו למקובל? Liad Malone - שיחה 16:34, 10 באוקטובר 2014 (IDT)
replies: text: :::::למיטב ידיעתי לא אושרו קווים מנחים בעניין. עם זאת, יש הרבה תקדימים. מצאתי שאני אישית השתתפתי בתשעה דיוני חשיבות והצבעת מחיקה אחת. --א 158 - שיחה 18:18, 10 באוקטובר 2014 (IDT)
replies: text: ::::::בחנתי את הערכים האחרים ומצאתי שברובם ניתן לציין פרט מיוחד ההופך את אותו בית ספר לראוי לאזכור בערך נפרד באנציקלופדיה. אין הדבר נכון לגבי בית הספר הנוכחי. כמו ליעד, גם אני שאלתי את עצמי אם התקיים בעבר דיון בנושא או שפשוט התקיימה הצבעה נפרדת לגבי כל ערך. לא מצאתי תיעוד לדיון בנושא. אמתין עד לסיום פרק הזמן הנדרש רשמית וללא קשר לתוצאות ההצבעה, ראוי יהיה לקיים דיון ולקבוע כללים ברורים בנושא. אחרת, ההגדרה תהיה בפועל כי ראוי שיכתב ערך על כל בית ספר תיכון הפעיל מעל ל-10 שנים או שפעל בעבר במשך למעלה מעשור. יש מאות כאלה. Ldorfman • שיחה 01:15, 11 באוקטובר 2014 (IDT)
replies: text: :::::::נו, אז יש מאות כאלה. יש לנו גם ערכים על מאות זמרים וסופרים ועל אלפי שחקנים, וגם מהם אנחנו לא דורשים להיות מיוחדים - הזמרים מוציאים אלבומים, הסופרים כותבים ספרים והשחקנים משחקים בהצגות ובסרטים. כן, כל בית ספר תיכון שקיים כמעט 50 שנים זכאי לערך, גם אם יש מאות כאלה, וסביר מאוד שזו תהיה גם התוצאה של הצבעת המחיקה הנוספת שבכוונתך לפתוח. Lostam - שיחה 06:51, 11 באוקטובר 2014 (IDT)
replies: text: ::::::::ועל פי אותו עקרון שככל הנראה מעולם לא התקבל בדיון מסודר, מה בדיוק מבדיל בין תיכון שקיים מעל 10 שנים, לחטיבת ביניים, בי"ס יסודי וגן חובה שקיימים גם הם מעל 10 שנים והוציאו מתוכם מאות ואלפי ילדים-תלמידים? Liad Malone - שיחה 11:09, 11 באוקטובר 2014 (IDT)
replies: text: :::::::::אם רוצים דיון מסודר ועקרוני, אז הפתרון הוא לא עוד דיון חשיבות בדף שיחה ספציפי או עוד הצבעת מחיקה. לגבי בתי ספר יסודיים, לדעתי חל אותו עיקרון - בית ספר יסודי שקיים עשרות שנים זכאי לערך. ההשוואה לגני ילדים לא במקומה, זה סיפור אחר, גם מבחינת מס' הילדים שלומדים בכל מחזור וגם מבחינת ההשפעה על אנשים. Lostam - שיחה 18:06, 11 באוקטובר 2014 (IDT)
replies: text: ::::::::::אני חושב שזה כבר בגדר סטטוס-קוו שיש חשיבות לערכים על בתי ספר תיכונים. לא רואה סיבה למה זה יוצא דופן. יואב נכטיילר – שיחה 18:42, 11 באוקטובר 2014 (IDT)
replies: text: ::::::::::: בית ספר ידוע בגבעתיים. לא נותר לי אלא לחזור: "זה כבר בגדר סטטוס-קוו שיש חשיבות לערכים על בתי ספר תיכונים. לא רואה סיבה למה זה יוצא דופן." בורה בורה - שיחה 13:53, 12 באוקטובר 2014 (IDT)
replies: text: :::::::::::: יש חשיבות מנימוקיי בשיחה:תיכון קלעי. לפחות לפי לוגו בית הספר, השלט המוצב בראש המבנה כפי שמופיע באתר בית הספר , שמו הרשמי הוא תיכון שמעון בן-צבי עם מקף אמצעי. Assayas • שיחה • 19:45, 13 באוקטובר 2014 (IDT)

text: :::: אמנם לא מגיע בחשיבותו לבית הספר שלי  , אבל בית ספר המוביל בגבעתיים. לדעתי יש חשיבות. איתן - שיחה 23:32, 15 באוקטובר 2014 (IDT)
Ldorfman, אני מקווה שתיקח לתשומת לבך את הדעות הלא מעטות שנשמעו כאן בדף השיחה, ותימנע מפתיחת הצבעת מחיקה נוספת. אפשר לקיים דיון עקרוני, אפשר לנסח טיוטה של קווים מנחים ולהעלות אותה לדיון, אבל עוד הצבעת מחיקה סביר להניח שתסתיים בהשארת הערך ובחיזוק הסטטוס קוו הקיים, לפיו יש מקום לערכים על בתי ספר ותיקים. Lostam - שיחה 21:10, 16 באוקטובר 2014 (IDT)

text: Lostam, אני מעריך אותך ומעריך את יתר הכותבים בדף הזה - גם אלה שהסכימו עם דעתי וגם אלה שלא. אני לא בטוח שאלה שלא הסכימו עם עמדתי מהווים את הרוב בקרב העורכים ולכן, אפתח בהצבעה. למען הסדר, בעקבותיה, תהינה אשר תהינה תוצאות ההצבעה, אדאג לקיים דיון שבסופו נוסיף שורה לקווים המנחים, המציינת על אילו בתי ספר ניתן לכתוב ערכים ועל אלו לא כדאי כלל לנסות. אני סבור שההצבעה תעזור לנו בדיון שלאחריה. Ldorfman • שיחה 23:33, 17 באוקטובר 2014 (IDT)
replies: text: : חבל. זה יעבור בוודאות. כדי להעזר בהצבעה, אתה יכול להשתמש באחת מעשרות ההצבעות שקדמו לה... בורה בורה - שיחה 00:03, 18 באוקטובר 2014 (IDT)
replies: text: ::כפי שציינתי לעיל, בדקתי את ההצבעות הקודמות ומצאתי שברובם ניתן לציין פרט מיוחד ההופך את אותו בית ספר לראוי לאזכור בערך נפרד באנציקלופדיה. זה אינו המצב במקרה הנוכחי. מלבד זה, כפי שגם כן ציינתי, אני לא בטוח שאלה שתמכו פה בהשארת הערך אכן מייצגים את דעת הרוב בקרב העורכים. Ldorfman • שיחה 00:24, 18 באוקטובר 2014 (IDT)
replies: text: :::תשאירו את הערך! אין לי זכות הצבעה, אבל אני יכול לומר שיש הרבה חשיבות לערך, אני חושב כי קרו כבר המון מקרים כאלה ואין סיבה שהפעם המקרה יהיה  אחר, אנא שמרו על הערך. Ace-af - שיחה
thread_title:  חשיבות אנציקלופדית? 

message: בדיוני החשיבות נאמר כי יש מפורסמים רבים בין הבוגרים, יהיה זה מועיל להוסיף לערך את אלו מביניהם שיש עליהם ערך. אבנר - שיחה 13:37, 24 באוקטובר 2014 (IDT)
thread_title:  בוגרי בית הספר